
Zbog čega postoji malo ljudi koji znaju tumačiti snove, i možete li me uputiti na dobrog tumača snova?


* 
* 
* 
* 
* 
* 
* 

 

Zbog čega postoji malo ljudi koji znaju tumačiti snove?
=======================================================

 

Istiniti snovi su dio poslanstva, kako nas je obavijestio *[Poslanik](https://pitajucene.com/search/poslanik/questions/ "Pretraži pitanja o poslanicima")*, ﷺ. A u jednom drugom hadisu Vjerovjesnik, ﷺ, kaže: *“Poslije mene od poslanstva nije ostalo ništa osim istiniti snovi.”* (Buharija, Muslim i Malik, 4/478/1847, i ovo njegova verzija.) Tumačenje snova jedna je od najkompliciranijih *[nauka](https://pitajucene.com/search/nauka/questions/ "Pretraži pitanja o nauci")* u šerijatu, stoga je malo onih koji se bave ovom naukom. Imam Ibn Kutejbe veli: “Nema nauke kojoj se ljudi posvećuju i teže a da je zamršenija i kompliciranija od tumačenja snova, jer se istiniti snovi smatraju vidom objave i dijelom poslanstava.” (Vidjeti: *Tabirur-ru’ja*, str. 72.)  

Islamski učenjaci nauku o tumačenju snova smatraju morem bez dna, stoga se mala manjina njih bavila ovom naukom. Prenosi se da je Omer b. Hattab zapisao u svojoj knjizi: “Naučite propise svoje vjere, poučite se tumačenju snova i izučavajte *[arapski](https://pitajucene.com/search/arapski/questions/ "Arapski search")* jezik.” (Abdurrezzak, 4/323-324/7948, i Bejheki, u djelu *Šuabul-iman*, 2/428/2297.) I trenutno ne znam ko na našim prostorima dobro tumači snove, a Allah, dželle šanuhu, najbolje zna.  

Odgovorio: Dr. Safet Kuduzović


